**Turneringsbestemmelser Foursome Cup 2024**

**Turneringsform**: Turneringsformen er hulspil med 60/40 hcp. (se eks længere nede)  
Første del af turneringen afvikles i puljer af 3-5 spillere hvor alle spiller mod alle. De to bedste fra hver pulje går efterfølgende videre til slutspillet med 8-dels- og kvartfinaler afhængig af antal deltagere. Til sidst spiller top 4 semifinaler og finaler.

Tilmelding via Golfbox – tilmelding er først gældende, når der er betalt. **Seneste tilmeldingsfrist er d.9/4-2024.**

Matchfee er 120 kr pr par.

**Turneringsstart: søndag d. 14/4.**

**Gruppespillet skal være færdigspillet 21/8**

**Kvartfinaler skal være færdigspillet 22/9**

**Finale stævnet finder sted den 5/10 - reserver denne dato.**

**Deltagere:** Turneringen er en lukket turnering for medlemmer af Sebber Kloster Golf Klub, med gyldigt EGA-hcp og handicap under 54. Har du ikke et EGA-hcp, skal du være opmærksom på at få indleveret 3 tællende EDS scorekort til klubben inden tilmeldingsfristen.

Indledende spilles der puljespil. I puljespillet får man 3 point for vunden match, 1 point for uafgjort (hvis ikke der er en vinder efter 18 huller), og 0 point for tabt og ikke spillet match.

Turneringen løber over hele sæsonen. Spilleplan fremsendes til deltagere efter sidste tilmelding. Der henstilles til at alle par gør en indsats for at få afviklet sine matcher så hurtigt som muligt, idet man selv aftaler tid med modstandere og bookning af banen.

Der spilles FOURSOME hvor man skiftes til at slå ud på teestederne, og efterfølgende skiftes man til at slå til bolden. **Alle slår ud fra tee 53**

Der spilles med spillehandicap fordeling 60/40. Udregning af et holds spillehandicap/ tildelte slag foregår således: laveste spillehandicap ganges med 0,6 og højeste spillehandicap ganges med 0,4 Eks.: Spiller 1 herre – Hcp 12.4 = spillehandicap 11 tildelte slag x 0,6 = 6,6 Spiller 2 dame – Hcp 20,2 = spillehandicap 26 tildelte slag x 0,4 = 10,4 17 tildelte slag, (ved ,5 rundes der op). Det samme for det andet par f.eks. 13. Det par med det laveste antal slag 0-stilles ”scratch” og 13 trækkes fra 17 = 4 slag, og disse fordeles efter handicapnøgle 1 til 18. **Der kan dog max. tildeles 18 slag.**

Matchen slutter når et par er flere ”up” end der er huller tilbage at spille.

Gem underskrevne scorekort/resultatark indtil de indledende puljer er færdigspillet.

Alle resultater indberettes pr. mail til helene\_jensen@yahoo.dk med oplysning om puljenr. og navne på vindere, tabere og resultat eks.: 4/3 el. 4 up med 3 tilbage.

I tilfælde af sygdom, skader etc. kan makkerskift tillades (kontakt turneringsledelsen/ Helene). Den nye makker spiller hermed turneringen færdig. Hvis et par trækker sig fra start eller i løbet af turneringen, tabes parrets ikke spillede matcher med 2/0.

I tilfælde af pointlighed tæller først indbyrdes match, flest sejre og herefter antal huller man er ”up” i alt.

**Matchafvikling.** Såfremt en aftalt match ikke kan nås afviklet inden tidsfristen, uanset årsag, skal de 2 hold nå til indbyrdes enighed om, hvem der skal stå som vinder af matchen, med målscoren 1-0. En sådan match kan ikke deles! Såfremt der ikke kan opnås enighed herom, falder begge hold for de grundlæggende krav for videre avancement.

**I puljematcherne** **spilles over 18 huller**.   
Der spilles om 3 point pr. match. Deles en match, gives der 1 point.

Ved point lighed tæller først indbyrdes match, dernæst højest opnået målscore i en match og til sidst lodtrækning. Målscore forstås ved at vinder en spiller sin match 4 & 3 opnår denne en målscore på + 4 for matchen. Det er derfor vigtigt at holde sin match gående længst muligt, da målscoren kan have betydning for om man går videre fra puljematcherne, til slutspillet. (Se også pkt. 9 angående bedste 3-er!)

**I slutspillet spilles over 18 huller**. Såfremt spillerne i en slutspilsmatch står lige, (er ”Square”), forsættes matchen på henholdsvis 1. - 2. hul osv. indtil en spiller kommer ”1 up”.

**I Top4 spilles over 12 huller.** Placeringskamp om 3/4 plads spilles dog kun over 9 huller. Såfremt spillerne efter henholdsvis 12 eller 9 huller står lige, (er ”Square”), forsættes matchen på næste hul indtil en spiller kommer ”1 up”.

**Avancement til slutspil** – Det enkelte hold skal have afviklet sine puljematcher, og opnået et, af turneringsledelsen, registreret resultat for samtlige af disse. Det sidste registrerede resultat for spilleren, skal være indleveret senest til fastsat deadline for afvikling af puljespillet.

Skulle det ske at enkelte hold enten trækker sig eller ikke får afviklet matcher indenfor den udstukne tidsramme, vil det være de hold fra puljerne, der har opnået flest point/bedst målscore som tredjebedst i puljerne der avancerer videre. (Således findes den bedste 3‐er, næstbedste 3‐er osv.) Denne fremgangsmåde benyttes indtil antallet af ”3‐ere” er tilsvarende antallet af hold, der ikke har opfyldt kravene for videre avancement til slutspil.

Yderligere spørgsmål kan rettes til Helene på enten mail: helene\_jensen@yahoo.dk eller på mobil nr. 29924866